“สธ.สุพรรณฯ” ยืนยันพบผู้ติดเชื้อ “โควิด-19” 1 ราย ส่งตัวรักษารพ.ในกรุงเทพฯ
“สาธารณสุข จังหวัดสุพรรณบุรี” ยืนยันพบผู้ติดเชื้อ “โควิด-19” 1 ราย ส่งตัวรักษารพ.ในกรุงเทพฯ ดันยอดป่วยสะสมแตะ 60 คน
“สาธารณสุข จังหวัดสุพรรณบุรี” ยืนยันพบผู้ติดเชื้อ “โควิด-19” 1 ราย ส่งตัวรักษารพ.ในกรุงเทพฯ ดันยอดป่วยสะสมแตะ 60 คน
11 มี.ค. 2563

สาธารณสุข จังหวัดสุพรรณบุรี ออกแถลงการณ์ ฉบับที่ 1 ยืนยันพบผู้ป่วยโรคติดต่อไวรัสโคโรนา 2019 (โควิด-19) ในพื้นที่จังหวัดสุพรรณบุรี จำนวน 1 ราย เป็นผู้สัมผัสใกล้ชิดกับผู้ที่เดินทางกลับมาจากต่างประเทศแล้วมีอาการป่วยระบบทางเดินหายใจ ต่อมาตรวจพบว่าติดเชื้อ
โดยขณะนี้ ส่งต่อไปรักษาที่โรงพยาบาลในกรุงเทพมหานคร และจากการติดตามผู้สัมผัสใกล้ชิดของผู้ป่วยรายนี้ พบว่ามีจำนวน 3 ราย เป็นผู้สัมผัสเสี่ยงสูง จึงเก็บตัวอย่างส่งตรวจทางห้องปฏิบัติการตามเวลาที่กำหนด ผลคือไม่พบสารพันธุกรรมคือไม่ติดเชื้อ ทั้งนี้อยู่ในระหว่างการติดตามอาการตามารตรการจนครบ 14 วัน
